Oblasć Nižny Nowgorod (rusce Нижегородская область/Nižegorodskaja oblast, 1936–90 Oblasć Gorki) je oblasć we wuchodźe europskeje Ruskeje. Leži při srjedźnej Wolze něhdźe 400 kilometrow wuchodnje Moskwy při Transsibirskej železnicy. Jeje zarjadniske sydło a jeničke milionowe město je Nižny Nowgorod z 1,2 milionomaj wobydlerjow. Dalšej wulkoměsće stej Dzeržinsk (240.000) a Arzamas (106.000).